-----------------------------------------------------------------------
  6. โครงการในอนาคต

  -----------------------------------------------------------------------

  6.1 โครงการก่อสร้างโรงงานผลิตเซลล์แสงอาทิตย์ชนิดผลึกซิลิคอนแบบต้นน้ำ

เนื่องจากประเทศไทยต้องนำเข้าเชื้อเพลิงประเภทฟอสซิลจากต่างประเทศเป็นจำนวนมากและมีราคาสูงขึ้นทุกปี
การพัฒนาแหล่งพลังงานทดแทนที่เป็นของตนเองจึงเป็นสิ่งจำเป็น
และพลังงานแสงอาทิตย์ก็เป็นทางเลือกทางหนึ่ง
ถ้าประเทศไทยสามารถผลิตเซลล์แสงอาทิตย์ในระดับต้นน้ำได้เอง
นอกจากจะช่วยลดการนำเข้าพลังงานแล้วยังเพิ่มความมั่นคงด้านพลังงาน ลดต้นทุนในการผลิต
และสร้างขีดความสามารถในอุตสาหกรรมเทคโนโลยีชั้นสูงให้แก่ประเทศอีกด้วย

บมจ.โซลาร์ตรอน เล็งเห็นถึงความสำคัญและความจำเป็นดังกล่าว บริษัทฯ
จึงขยายกิจการโดยการก่อสร้างโรงงานผลิตแผ่นเซลล์แสงอาทิตย์
ซึ่งจัดเป็นการขยายการผลิตสู่อุตสาหกรรมต้นน้ำ (Up Stream) ซึ่งใช้เทคโนโลยีระดับสูง
สามารถลดต้นทุนการนำเข้าวัตถุดิบจากต่างประเทศ และสร้างมูลค่าเพิ่มให้กับกิจการ
นับเป็นโรงงานแผ่นเซลล์แสงอาทิตย์ชนิดผลึกซิลิคอนแห่งแรกในประเทศไทย
ซึ่งจะสนองความต้องการระบบผลิตไฟฟ้าจากพลังงานแสงอาทิตย์ในอนาคตที่เติบโตอย่างก้าวกระโดด

นอกจากนี้การที่บริษัทฯ สามารถผลิตแผ่นเซลล์แสงอาทิตย์ได้เอง จะทำให้บริษัทฯ
มีความได้เปรียบในการแข่งขัน เพราะสามารถลดต้นทุนลดได้ถึง 20%
ช่วยเพิ่มศักยภาพในการทำกำไรในอนาคต

  ความคืบหน้าในการดำเนินโครงการ

หลังจากที่ได้มีการลงนามในสัญญาว่าจ้างให้ บริษัท M+W Zander (Thai) Ltd. (“M+W
Zander”) เป็นผู้รับเหมาให้ดำเนินการออกแบบ ก่อสร้าง ติดตั้ง
และถ่ายทอดเทคโนโลยีในลักษณะแบบเบ็ดเสร็จ (Turnkey Project) วันที่ 14 มีนาคม 2548
บริษัทได้เริ่มทำ Concept design ในวันที่ 12 พฤษภาคม 2548 เนื่องจาก บริษัทฯ
เล็งเห็นว่าปัญหาวิกฤตพลังงานโลกมีความรุนแรงมากขึ้นส่งผลให้การผลิตไฟฟ้าด้วยพลังงานทดแทนเป็นทางเลือกที่ทั่วโลกให้การสนับสนุนอุตสาหกรรมการผลิตเซลล์แสงอาทิตย์มีแนวโน้มการเติบโตเพิ่มขึ้นอย่างก้าวกระโดด
ดังนั้นฝ่ายบริหารของบริษัทได้ขออนุมัติจากคณะกรรมการของบริษัทฯ ให้ปรับปรุงการออกแบบ
Concept Design ของโรงงานผลิตแผ่นเซลล์แสงอาทิตย์จาก 20 MW เป็น 40MW
ซึ่งจะส่งผลทำให้ต้นทุนการผลิตลดลงในอนาคตโดยมีการออกแบบให้ตัวอาคารและระบบสนับสนุนการผลิตสามารถรองรับสายการผลิตที่
2 ได้ซึ่งจะมีค่าใช้จ่ายของโครงการเพิ่มขึ้นจากที่ระบุไว้ในหนังสือชี้ชวน 910 ล้านบาทเป็น 1,102
ล้านบาท
อย่างไรก็ตามค่าใช้จ่ายของการขยายกำลังการผลิตในกรณีนี้จะน้อยกว่าการสร้างโรงงานใหม่อีก 1
โรงงาน คณะกรรมการจึงได้มีมติอนุมัติ ซึ่งทำให้การทำ Concept Design
ต้องขยายระยะเวลาแล้วเสร็จออกไปจากแผนเดิมเพื่อรองรับการขยายกำลังการผลิตและเพิ่มประสิทธิภาพในการลดต้นทุนการก่อสร้างและการผลิตแผ่นเซลล์แสงอาทิตย์

นอกจากนี้ในระหว่างช่วง Concept design ทางบริษัท M+W Zander (Thai) Ltd.
ได้เสนอเครื่องจักรเพิ่มเติมในส่วนของเครื่องตรวจสอบคุณภาพเวเฟอร์ขาเข้าแบบอัตโนมัติ
ซึ่งจะช่วยลดการสูญเสียในสายการผลิตอันเกิดจากคุณภาพเวเฟอร์ไม่ดีได้
เครื่องจักรนี้เป็นอุปกรณ์ใหม่ที่คิดค้นขึ้นเพื่อแก้ปัญหาการควบคุมคุณภาพเวเฟอร์ซึ่งเริ่มมีผลกระทบต่อสายการผลิตเซลล์แสงอาทิตย์ในช่วงไม่กี่ปีที่ผ่านมา
ทางบริษัทฯ
จึงต้องส่งทีมผู้เชี่ยวชาญของโรงงานผลิตแผ่นเซลล์แสงอาทิตย์ไปต่างประเทศเพื่อประเมินผลของเทคโนโลยีที่จะใช้ในการผลิตแผ่นเซลล์แสงอาทิตย์
เพื่อให้เกิดความมั่นใจก่อนจะลงมือก่อสร้างโรงงาน

หลังจากปรับปรุง Concept Design แล้ว บริษัทได้นำรายละเอียดที่ปรากฏใน Concept Design
เกี่ยวกับกำลังการผลิต ชั่วโมงการทำงาน จำนวนเครื่องจักร จำนวนวัตถุดิบ
แผนป้องกันปัญหาสิ่งแวดล้อมเพื่อยื่นขอรับการส่งเสริมการลงทุนเสนอต่อคณะกรรมการส่งเสริมการลงทุน
(BOI) โดยทางบริษัทต้องใช้เวลาในการรอ BOI อนุมัติสายการผลิตและเครื่องจักร ทาง BOI
มีมติอนุมัติให้การส่งเสริมการลงทุนแก่บริษัทฯ ในวันที่ 23 ธันวาคม 2548
ทำให้บริษัททำการปรับแผนการซื้อเครื่องจักรให้สอดคล้องกับเงื่อนไขของ BOI
และต้องประเมินและตรวจสอบแผนการก่อสร้างและสั่งซื้อเครื่องจักรอย่างรอบคอบเพื่อประโยชน์สูงสุดแก่บริษัทจึงต้องขยายเวลาการก่อสร้างออกไปเป็นต้นปี
2549

ดังนั้นเมื่อฝ่ายบริหารได้ตรวจสอบและประเมินผลการก่อสร้างและซื้อเครื่องจักรสำหรับโครงการผลิตแผ่นเซลล์แสงอาทิตย์อย่างละเอียดรอบคอบแล้ว
จึงกำหนดแผนการใช้เงินและจัดหาเงินทุนตามรายละเอียดดังนี้

[TABLE]

6.2 โครงการพัฒนาแผงเซลล์แสงอาทิตย์เพื่อการส่งออก

จากผลของการศึกษาโดย European Commission Joint Research Center
ด้านเซลล์แสงอาทิตย์ ได้รายงานว่า ตลาดของเซลล์แสงอาทิตย์ในตลาดโลก
โดยเฉพาะอย่างยิ่งในยุโรป สหรัฐอเมริกา และในเอเชีย จะเติบโตระดับ 40-50% ต่อปี
และอัตราการเติบโตนี้จะยังคงต่อไปเรื่อยๆ ในช่วง 5-10 ปีข้างหน้าอย่างน้อย ดังนั้น บริษัทฯ
จึงมีโครงการที่จะพัฒนาผลิตภัณฑ์แผงเซลล์แสงอาทิตย์ที่มีคุณลักษณะสอดคล้องกับความต้องการของตลาดต่างประเทศเพื่อการส่งออก
ตัวอย่างคุณลักษณะที่สำคัญ เช่น กำลังการผลิตไฟฟ้าของแผงระดับ 150-300 วัตต์ต่อแผง
ประสิทธิภาพของแผงระดับ 12-15% ในเดือนมีนาคม พ.ศ. 2549 บริษัทฯ
ได้รับสัญญาจากกระทรวงพลังงานประเทศไทย
ให้ไปก่อสร้างสถานีผลิตไฟฟ้าด้วยเซลล์แสงอาทิตย์ขนาด 30 กิโลวัตต์ ที่บริเวณวัด Golden Rock
ประเทศพม่า โครงการที่พม่านี้เป็นโครงการที่รัฐบาลไทยจัดทำให้กับรัฐบาลประเทศพม่า
เป็นโอกาสอันดีที่บริษัทฯ จะสามารถสร้างตลาดต่อเนื่องในประเทศพม่าต่อไปในอนาคต

6.3 โครงการพัฒนาระบบผลิตไฟฟ้าด้วยเซลล์แสงอาทิตย์แบบเชื่อมต่อกับระบบจำหน่ายของการไฟฟ้า

ตลาดเซลล์แสงอาทิตย์ในประเทศไทย สามารถแบ่งออกได้ตามภูมิศาสตร์การใช้งานได้ 2 ประเภท
คือ ประเภทการใช้งานในพื้นที่ชนบทห่างไกลที่สายไฟฟ้าไปไม่ถึงหรือยากต่อการสายไฟฟ้า และ
ประเภทการใช้งานในพื้นที่ที่มีไฟฟ้าใช้แล้ว เช่นในเมือง ที่ผ่านมา ตลาดส่วนใหญ่ของบริษัทฯ
เป็นแบบประเภทแรก สำหรับในอนาคต บริษัทฯ
มีโครงการที่จะพัฒนาระบบผลิตไฟฟ้าด้วยเซลล์แสงอาทิตย์แบบเชื่อมต่อกับระบบจำหน่ายของการไฟฟ้า
ขนาดของระบบอาจมีหลายขนาดตั้งแต่ระดับ 2-3 กิโลวัตต์ต่อระบบ ไปจนถึงระดับ 1-10
เมกะวัตต์ต่อระบบ ประโยชน์ของการผลิตไฟฟ้าแบบเชื่อมต่อกับระบบจำหน่ายของการไฟฟ้าดังกล่าว
จะช่วยผลิตไฟฟ้าเสริมในเวลากลางวัน สามารถช่วยลดภาระการที่จะต้องก่อสร้างโรงไฟฟ้าใหม่
ลดการสูญเสียพลังงานไฟฟ้าที่จะต้องส่งในระยะไกลจากโรงไฟฟ้าขนาดใหญ่ที่ต้องก่อสร้างในพื้นที่ห่างไกลเมือง
ฯลฯ บริษัทฯ จึงมีโครงการที่จะพัฒนาการออกแบบระบบฯ
การพัฒนาเทคโนโลยีการก่อสร้างและติดตั้งระบบฯ การสร้างตลาดของระบบฯ
ตัวอย่างในประเทศญี่ปุ่น
ได้มีการติดตั้งระบบผลิตไฟฟ้าด้วยเซลล์แสงอาทิตย์แบบเชื่อมต่อกับระบบจำหน่ายบนหลังคาบ้านที่อยู่อาศัยแล้วกว่า
250000 ระบบ ในประเทศเยอรมนี มีการก่อสร้างสถานผลิตไฟฟ้าด้วยเซลล์แสงอาทิตย์ขนาด 5-10
เมกะวัตต์แล้วหลายแห่ง (ดูรายละเอียดเพิ่มเติมส่วนที่ (*) หน้า (*)

6.3.1 หลักการทำงานของระบบผลิตไฟฟ้าด้วยเซลล์แสงอาทิตย์แบบเชื่อมต่อระบบจำหน่าย มีดังนี้

1.  ในเวลากลางวัน แผงเซลล์แสงอาทิตย์ผลิตไฟฟ้าชนิดกระแสตรง

2.  เครื่องแปลงไฟฟ้าจะเปลี่ยนไฟฟ้ากระแสตรงให้เป็นไฟฟ้ากระแสสลับทันที (ความถี่ 50 เฮิร์ต
    220 โวลต์)

3.  ไฟฟ้ากระสลับ จะไหลผ่านมิเตอร์ (kWhr Meter) ออกไปสู่ระบบจำหน่ายของการไฟฟ้า

4.  หม้อแปลงที่เสาไฟฟ้านอกอาคารจะแปลงแรงดันไฟฟ้าจาก 220 โวลต์เป็นแรงดันสูงขึ้น (22
    กิโลโวลต์) ไหลไปตามระบบจำหน่ายของการไฟฟ้า

5.  สิ้นเดือน สิ้นเดือนเจ้าของบ้านอ่านตัวเลขมิเตอร์ที่ขายไฟฟ้า
    และรับเงินจากการไฟฟ้าหรือหน่วยงานที่กำหนด ตามอัตราค่าไฟฟ้าที่กำหนด

6.3.2 อุปกรณ์สำคัญที่ใช้ในการติดตั้งระบบเซลล์แสงอาทิตย์บนหลังคาอาคาร มีดังนี้

1.  แผงเซลล์แสงอาทิตย์

2.  สายไฟฟ้าชนิดพิเศษสำหรับเชื่อมต่อแผงเซลล์แสงอาทิตย์เข้าด้วยกัน

3.  โครงยึดแผงเซลล์แสงอาทิตย์

4.  กล่องรวมสายไฟฟ้าและอุปกรณ์ป้องกันการลัดวงจร

5.  อินเวอร์เตอร์ หรือ เครื่องแปลงไฟฟ้ากระแสตรง เป็นไฟฟ้ากระแสสลับ

6.  มิเตอร์วัดการผลิตไฟฟ้า

7.  ระบบบันทึกข้อมูล (ถ้าจำเป็น)

6.3.3 มาตรการรับซื้อไฟฟ้าที่ผลิตจากเซลล์แสงอาทิตย์ด้วยราคาจูงใจของประเทศไทย
(รอการประกาศ)

1.  จะเป็นมาตรการตามนโยบายของกระทรวงพลังงานที่มีวัตถุประสงค์เพื่อส่งเสริมการใช้

2.  เซลล์แสงอาทิตย์ในประเทศไทย

3.  จะกำหนดให้เอกชนเป็นผู้ลงทุนหรือจัดหาเงินลงทุนเพื่อติดตั้งระบบผลิตไฟฟ้าด้วยเซลล์แสงอาทิตย์

4.  ต้องเป็นระบบที่เชื่อมต่อกับระบบจำหน่ายของการไฟฟ้าส่วนภูมิภาค หรือการไฟฟ้านครหลวง

5.  ผู้ลงทุนจะมีรายได้จากการขายไฟฟ้าที่ผลิตจากเซลล์แสงอาทิตย์ตามราคาที่รัฐบาลกำหนด เช่น
    14-18 บาทต่อหน่วย (Baht/kWhr) ตลอดช่วงระยะเวลาที่กำหนด เช่น 20 – 25 ปี

6.  รัฐบาลจะจัดหางบประมาณมาสนับสนุนราคารับซื้อไฟฟ้า
    และจ่ายส่วนต่างให้กับการไฟฟ้าส่วนภูมิภาค หรือ การไฟฟ้านครหลวง เงินทุนดังกล่าวคาดว่า
    จะมาจากการเก็บค่าไฟฟ้าจากผู้ใช้ไฟฟ้า (Ft) เช่น 1-3 สตางค์ต่อหน่วย

7.  กระทรวงพลังงานอาจกำหนดให้มีบริษัทที่ปรึกษาโครงการ (ESCO)
    ทำหน้าที่ให้บริการจัดหาเงินลงทุน และลูกค้าที่ต้องการเข้าโครงการ
    และจัดทำโครงการให้ได้ตามเป้าหมาย

รูปที่ 6.1 ภาพแสดงตัวอย่างการติดตั้งระบบผลิตไฟฟ้าจากพลังงานเซลล์แสงอาทิตย์บนหลังคาบ้าน

6.3.4 ประโยชน์ที่ประเทศไทยจะได้รับจากโครงการ

ประเทศไทยมีความเหมาะสมต่อการใช้เซลล์แสงอาทิตย์มาก เพราะมีแสงอาทิตย์สม่ำเสมอตลอดทั้งปี
ทุกจังหวัด

ได้พลังงานไฟฟ้าป้อนเข้าสู่ระบบ ช่วยชะลอการก่อสร้างโรงไฟฟ้าใหม่

ช่วยผลิตพลังงานไฟฟ้าสำหรับการใช้งานในเวลากลางวัน ซึ่งมีความต้องการไฟฟ้าสูงมาก
โดยเฉพาะในช่วงเที่ยงวัน

ช่วยลดการสูญเสียพลังงานไฟฟ้าซึ่งปกติต้องส่งไฟฟ้าเป็นระยะทางไกลในระบบสายส่งหลายร้อยกิโลเมตร

  เป็นการผลิตไฟฟ้าด้วยพลังงานสะอาด และช่วยลดการปลดปล่อยก๊าซเรือนกระจก เช่น
  ก๊าซคาร์บอนไดออกไซด์ ฯลฯ ลดการทำให้โลกร้อนขึ้น

ทำให้มีการใช้งานเซลล์แสงอาทิตย์แพร่หลายมากขึ้น ช่วยทำให้ลดต้นทุนการผลิตให้ถูกลง

  ทำให้เกิดอุตสาหกรรมผลิตเซลล์แสงอาทิตย์ขึ้นในประเทศไทย ช่วยสร้างอุตสาหกรรมต่อเนื่อง
  เช่น อินเวอร์เตอร์ อุปกรณ์ควบคุมการทำงาน และสร้างงาน

ทำให้สามารถแข่งขันในตลาดโลก และส่งออกไปจำหน่ายในต่างประเทศได้

6.3.5
ประโยชน์ที่เจ้าของบ้านหรือผู้ลงทุนจะได้รับโดยตรงจากติดตั้งระบบเซลล์แสงอาทิตย์และขายไฟฟ้าให้การไฟฟ้า

1.  มีรายได้จากการขายไฟฟ้าในราคาพิเศษซึ่งกำหนดโดยกระทรวงพลังงานเป็นระยะเวลานานหลายปี
    (คาดว่า 14-18 บาท/หน่วย เป็นระยะเวลา 20 ปี

2.  เมื่อครบระยะเวลาการคืนทุน จะมีกำไรจากการขายไฟฟ้าไปอีก 10 กว่าปี
    (ตัวอย่างกรณีลงทุน 660,000 บาท จะมีกำไร 576,000 บาท)

3.  เป็นเจ้าของระบบเซลล์แสงอาทิตย์

4.  สามารถนำระบบเซลล์แสงอาทิตย์ไปเป็นหลักทรัพย์ในการค้ำประกันเงินกู้จากสถาบันการเงิน

5.  แผงเซลล์แสงอาทิตย์ช่วยบังแสงแดด จึงช่วยลดความร้อนของบ้านได้

6.  สามารถออกแบบให้แผงเซลล์ทำหน้าที่เป็นหลังคาโดยตรง โดยไม่ต้องใช้กระเบื้องหลังคา

7.  เกิดจิตสำนึกในการประหยัดพลังงาน และลดค่าใช้จ่ายด้านพลังงานในบ้านตนเอง

8.  บ้านที่มีระบบเซลล์แสงอาทิตย์บนหลังคา มีความสวยงาม แตกต่างจากบ้านอื่นๆ

6.3.6 ลักษณะเด่นของระบบเซลล์แสงอาทิตย์บนหลังคาบ้านแบบเชื่อมต่อระบบจำหน่าย

1.  ติดตั้งง่าย ใช้เวลาเพียง 2-3 วัน (รื้อถอน เคลื่อนย้ายได้)

2.  ใช้พื้นที่บนหลังคาบ้านในการติดตั้งให้เป็นประโยชน์ จึงไม่เกะกะ และไม่ต้องเสียเงินค่าที่ดิน

3.  ตัวอย่าง ขนาด 2 กิโลวัตต์ ใช้พื้นที่ 15 ตารางเมตร ขนาด 3 กิโลวัตต์ ใช้ 25
    ตารางเมตร

  ขนาด 4 กิโลวัตต์ ใช้พื้นที่ 33 ตารางเมตร และ ขนาด 5 กิโลวัตต์ ใช้ 41 ตารางเมตร

4.  สามารถติดตั้งแผงเซลล์แสงอาทิตย์ได้หลายขนาด โดยทั่วไป นิยมติดตั้งขนาด 2-3 กิโลวัตต์

5.  แผงเซลล์แสงอาทิตย์ มีอายุการใช้งานยาวนานกว่า 25 ปี

6.  รัฐบาลจะประกาศราคารับซื้อไฟฟ้าที่ผลิตได้ในอัตราพิเศษ จึงช่วยสร้างกำไรให้กับเจ้าของบ้าน

7.  แผงเซลล์แสงอาทิตย์ช่วยบังแสงแดด จึงช่วยลดความร้อนของบ้านได้
    ทำให้ประหยัดการใช้เครื่องปรับอากาศ

8.  หลังคาบ้านที่มีความลาดเอียง เหมาะสมกับการรับแสงอาทิตย์
    และน้ำสามารถล้างทำความสะอาดได้ตามธรรมชาติ

9.  สามารถออกแบบให้แผงเซลล์ทำหน้าที่เป็นหลังคาได้โดยตรง โดยไม่ต้องใช้กระเบื้องหลังคา

10. 8) บำรุงรักษาง่าย เช่น ฉีดน้ำทำความสะอาด 2-3 เดือนต่อครั้ง

11. บ้านที่มีระบบเซลล์แสงอาทิตย์บนหลังคา มีความสวยงาม แตกต่างจากบ้านอื่นๆ

6.3.7
ตัวอย่างผลกำไรที่เจ้าของบ้านจะได้รับจากการลงทุนติดตั้งระบบเซลล์แสงอาทิตย์บนหลังคาบ้านที่อยู่อาศัยขนาด
3 กิโลวัตต์ (คิดแบบง่ายๆ)

  ติดตั้งระบบเซลล์แสงอาทิตย์ขนาด 3.0 กิโลวัตต์ (พื้นที่ประมาณ 25 ตารางเมตร)

  เงินลงทุน 660,000 บาท

  พลังงานไฟฟ้าที่ผลิตได้ต่อเดือน 300 หน่วย/เดือน หรือ 3,600 หน่วย/ปี

  สมมติให้อัตราค่าไฟฟ้าที่ขายได้ 16 บาท/หน่วย (ระยะเวลา 2 0ปี)

  ดังนั้น จะมีรายได้จากการขายไฟฟ้า 4,800 บาท/เดือน หรือ 57,600 บาท/ปี

  ระยะเวลาคืนทุน 660,000/57,6000 = 10-11 ปี

  กำไรที่จะได้จากการขายไฟฟ้า ปีที่ 11-ปีที่ 20 57,600 บาท/ปี x 10 = 576,000 บาท

อนึ่ง หลังปีที่ 20 ระบบเซลล์แสงอาทิตย์ยังคงทำงานอยู่ต่อไปอีกหลายปี

รูปที่ 6.2 ตัวอย่างการติดตั้งระบบผลิตไฟฟ้าจากพลังงานเซลล์แสงอาทิตย์ที่ได้ดำเนินการไปแล้ว